ขอท้าวความก่อนค่ะ ตัวหนูเองเพิ่งอายุแค่16 มีเพศสัมพันธ์ครั้งล่าสุดช่วงต้นเดือนสิงหาคม เดือนกันยายนจำไม่ได้ว่าประจำเดือนมาหรือเปล่า แต่เดือนตุลาคมประจำเดือนมาวันที่17-21ค่ะ แต่พฤศจิกาที่ผ่านมาไม่มีวี่แววว่าจะมาเลย แถมปัสสาวะบ่อยอีกด้วย ปัจจุบันอยู่ในช่วงลดน้ำหนักจะได้1เดือนแล้ว ใส่กางเกงได้แต่พอมาลองวันก่อนกางเกงคับติดหน้าท้อง (ท้องป่องๆด้วยค่ะ) วันที่4ธันวามีคราบสีดำๆออกมาแต่ไม่ใช่ประจำเดือนจนถึงวันที่5 ช่วงบ่ายมีเลือดออกมาแต่มานิดเดียวค่ะ นิดเดียวจริงๆ เหมือนมาเป็นคราบเลือดมากกว่า เป็นเลือดปนใสๆ อยากทราบว่า จะมีโอกาสตั้งครรภ์ไหมคะ
สวัสดีค่ะ หากประจำเดือนไม่มาหรือมาช้ากว่า 35 วันจากครั้งก่อน ร่วมกับมีเพศสัมพันธ์ที่ไม่ได้ป้องกันในช่วงที่ผ่านมา ก็อาจมีโอกาสตั้งครรภ์ค่ะ หรือมีสาเหตุอื่นๆเช่น-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าการมีเลือดออกผิดปกติถ้าเกี่ยวกับการตั้งครรภ์อาจเป็นภาวะแทรกซ้อนจากการตั้งครรภ์ได้ หรือเลือดจากสาเหตุอื่นๆเช่นการติดเชื้อหรือฮอร์โมนไม่สมดุลในร่างกายทำให้เลือดออกผิดปกติ หากเลือดออกมาก ปวดหน่วงท้องน้อย ควรรีบไปตรวจเพิ่มเติม